<classify> SERIKALI imetaka kuongezwa umakini katika suala la ufugaji nyuki ili kuweza kufikia masoko ya nje ya nchi am- bayo yana uhitaji mkubwa wa asali. Naibu Waziri wa Maliasili na Utalii, Costantine Kanyasu alisema hayo juzi wakati akifungua mkutano wa Mameneja wa Kanda, mameneja wa mashamba na wakuu wa vitengo wa Wakala wa Huduma za Misitu Tanzania TFS.Alisema bado hakuna umakini kwenye suala la ufugaji nyuki. Kwenye nyuki bado hakuna umakini kuna soko kubwa la asali China ambalo tumeshindwa kulifikia alisema. Alisema sasa ni wakati wa kufikiria namna bora na Idara ya nyuki iamke kwa nguvu kubwa ikiwemo hata kuajiri vibarua kwenye mashamba ya nyuki. Alisema TFS ina mashamba ya nyuki lakini peke yake haiwezi kukidhi mahitaji ya asali yaliyopo kwenye masoko ya nje ni vyema elimu ya ufugaji ikatolewa kwa wakulima ili asali nyingi iweze kuzalishwa.Pia alisema watumishi wenye utaalamu wa ufugaji nyuki wamehamia kwenye misitu baada ya kuona huko kuna unafuu na kutelekeza fani yao. Watu wa nyuki hawana morali kama upande wa pili, mahitaji ya asali ni makub- wa na bado hatujaweza kuyatosheleza alisema. Alisema ufuagaji nyuki ukitiliwa maanani utasaidia sana ubora wa mazao.Kwa upande wake Mkurugenzi wa Hifadhi, Profesa Dos Santos alisema wanaendelea kuhamasisha ufugaji nyuki sambamba na usimamizi na kuangalia mifumo iliyopo, kutoa elimu kwa umma kuhusu masuala ya ufugaji nyuki. Aidha Profesa Santos alisema dhumuni la kikao hicho ni kujadiliana mambo mbalimbali yanayohusu usimamizi wa misitu na maendeleo yake. Alisema mada mbalimbali zitawasilishwa na watalaam kutoka ndani na nje ya Taasisi ikiwemo mada za usimamizi wa misitu na rasilimali nyuki, matumizi na utekelezaji wa sheria ya bajeti na mifumo ya mawasiliano na Maadili katika utumishi wa Umma. Pia namna ya kukabiliana na uvamizi katika Hifadhi za Misitu,mikakati ya kuongeza mapato kupitia vyanzo mbalimbali. Aidha usimamizi wa vituo mbalimbali vya wakala kuanzia vile vya mambo kale, uzalishaji mbegu na vituo vya ukaguzi na Mameneja wa Kanda, mameneja wa mashamba na wakuu wa vitengo wa Wakala wa Huduma za Misitu Tanzania masuala ya utawala bora na rushwa.  <topic>: KITAIFA 